smcproject/ml-wiki-sentences huggingface dataset:
അദ്ദേഹത്തിൽ ഒരു ന്യൂറോ മസ്കുലർ ഡീജനറേഷൻ കണ്ടെത്തിയതിനാൽ വൈദ്യനായിത്തീരാനുള്ള പദ്ധതികൾ ആദ്യം സാക്ഷാത്കരിക്കാൻ കഴിയാതിരുന്ന അദ്ദേഹം മെഡിക്കൽ സ്കൂൾ വിട്ട് പനാമ കനാൽ മേഖലയിലെ ഒരു ആശുപത്രിയിൽ ലബോറട്ടറി അസിസ്റ്റന്റായി ജോലി ചെയ്യാൻ നിർബന്ധിതനായി.
1912 ആയപ്പോഴേക്കും അസുഖം വഷളാകാതിരുന്നതിനാൽ ജോൺസ് ഹോപ്കിൻസ് മെഡിക്കൽ സ്കൂളിലേക്ക് മടങ്ങിയെത്തിയ അദ്ദേഹം 1915 ൽ അവിടനിന്ന് ബിരുദം നേടി.
1919 വരെ അദ്ദേഹം ജോൺസ് ഹോപ്കിൻസിലുണ്ടായിരുന്നു.
1922 മാർച്ചിൽ റോക്ക്ഫെല്ലർ ഇൻസ്റ്റിറ്റ്യൂട്ട് ഫോർ മെഡിക്കൽ റിസർച്ചിലെ പകർച്ചവ്യാധി വാർഡിന് നേതൃത്വം നൽകിയ അദ്ദേഹം 1937 ജൂണിൽ ഇൻസ്റ്റിറ്റ്യൂട്ടിന്റെ ഡയറക്ടറായി നിയമിക്കപ്പെട്ടു.
1956 ൽ ഔദ്യോഗിക സ്ഥാനത്തുനിന്ന് വിരമിച്ച ശേഷം റോക്ക്ഫെല്ലർ ഫൌണ്ടേഷനിൽ അദ്ദേഹം സജീവമായി തുടർന്നു.
1930 കളിലും 1940 കളിലും അദ്ദേഹം നടത്തിയ പ്രവർത്തനങ്ങൾ വൈറസ് ഗവേഷണത്തിൽ സ്ഥാപനം മുൻനിരയിലെത്തുന്നതിന് കാരണമായി.
1934 ൽ നാഷണൽ അക്കാദമി ഓഫ് സയൻസസിലെ 10-ാം സെക്ഷനിലേയ്ക്ക് (പാത്തോളജി, മൈക്രോബയോളജി ) തോമസ് റിവേർസ് തിരഞ്ഞെടുക്കപ്പെട്ടു.
നാഷണൽ ഫൌണ്ടേഷൻ ഫോർ ഇൻഫാന്റ്റൈൽ പരാലിസിസിന്റെ (മാർച്ച് ഓഫ് ഡൈംസ്) ഗവേഷണ, വാക്സിൻ ഉപദേശക സമിതികളുടെ ചെയർമാൻ എന്ന നിലയിൽ, ജോനാസ് സാൽക്കിന്റെ വാക്സിനുകളുടെ ക്ലിനിക്കൽ പരീക്ഷണങ്ങൾക്ക് അദ്ദേഹം മേൽനോട്ടം വഹിച്ചിരുന്നു.
രണ്ട് ലോകമഹായുദ്ധങ്ങളിലും അദ്ദേഹം സായുധ സേനയിലെ മെഡിക്കൽ കോർപുകളിൽ സേവനമനുഷ്ഠിച്ചു.
രണ്ടാം ലോകമഹായുദ്ധസമയത്ത്, ദക്ഷിണ പസഫിക്കിലെ നേവൽ മെഡിക്കൽ റിസർച്ച് യൂണിറ്റ് രണ്ടിനെ (NAMRU-2) നയിച്ചിരുന്ന തോമസ് റിവേർസ് റിയർ അഡ്മിറൽ പദവിയിലേക്ക് ഉയർത്തപ്പെട്ടു.
1948 ൽ വൈറൽ, റിക്കറ്റ്‌സിയൽ അണുബാധകളെക്കുറിച്ചുള്ള ഒരു സാധാരണ പുസ്തകം അദ്ദേഹം എഡിറ്റുചെയ്തു.
1958 ൽ ജോർജിയയിലെ വാം സ്പ്രിംഗ്സിലെ പോളിയോ ഹാൾ ഓഫ് ഫെയിമിൽ അദ്ദേഹത്തെ ഉൾപ്പെടുത്തി.
ബാൾട്ടിമോറിൽനിന്നുള്ള തെരേസ ജേക്കബിന റൈഫിളിനെയാണ് അദ്ദേഹം വിവാഹം കഴിച്ചത്.
1962 ൽ ന്യൂയോർക്കിലെ ഫോറസ്റ്റ് ഹിൽസിൽവച്ച് അന്തരിച്ച സൈനിക പദവി വഹച്ചിരുന്ന റിവേർസിന്റെ മൃതദേഹം ആർലിംഗ്ടൺ ദേശീയ സെമിത്തേരിയിൽ സംസ്കരിച്ചു.
അവലംബം ↑ Oshinsky p. 18 ↑ Archives of NAS ↑ THOMAS M. RIVERS, Editor: Viral and Rickettsial Infections of Man , J. B. Lippincott Company, Philadelphia,1949.
തോമസ് ബെയ്ലി ആല്ഡ്രിച്ച്
തോമസ് ബെയ്‍ലി ആൽഡ്രച്ച് ( / ˈ ɔː l d r ɪ tʃ / ; ജീവിതകാലം : നവംബർ 11, 1836 – മാർച്ച് 19, 1907) ഒരു അമേരിക്കൻ എഴുത്തുകാരനും കവിയും നിരൂപകനും എഡിറ്ററുമായിരുന്നു.
അദ്ദേഹം വളരെക്കാലങ്ങൾ "ദ അറ്റ്ലാൻറിക് മന്ത്‍ലി" എന്ന പ്രസിദ്ധീകരണത്തിൻറെ പത്രാധിപ സമിതിയിലുണ്ടായിരുന്നു.
അക്കാലത്ത് ചാൾസ് ഡബ്ല്യൂ.
ചെസ്‍നട്ട് പോലെയുള്ള എഴുത്തുകാരുടെ രചനകൾ പ്രസിദ്ധപ്പെടുത്തുന്നതിനു നേതൃത്വം വഹിച്ചിരുന്നു.
അദ്ദേഹത്തിൻറെ ആത്മകഥാംശം ഉൾക്കൊള്ളുന്ന പുസ്തകമായ " ദ സ്റ്റോറി ഓഫ് ഓ ബാഡ് ബോയ്" എന്ന കൃതിയുടെ പേരിലും കവിതയായ  " ദ അൺഗാർഡഡ് ഗേറ്റ്സ് " ൻറെ പേരിലുമാണ് അദ്ദേഹം കൂടുതൽ അറിയപ്പെടുന്നത്.
തോമസ് മായോ ബ്ര്യൂവർ Thomas Mayo Brewer
തോമസ് മായോ ബ്ര്യൂവർ (November 21, 1814 – January 24, 1880)( Thomas Mayo Brewer ) അമേരിക്കൻ പ്രകൃതിശാസ്ത്രജ്ഞനായിരുന്നു.
പക്ഷിശാസ്ത്രത്തിലും അണ്ഡശാസ്ത്രത്തിലും പ്രത്യേക താത്പര്യമുണ്ടായിരുന്നു.
ജീവചരിത്രം വ്യക്തിജീവിതം അവലംബം
തോമസ് മുണ്ടശ്ശേരി
കേരളത്തിലെ പ്രശസ്ത പുസ്തകാലയമായ കറന്റ് ബുക്സിന്റെ സ്ഥാപകനാണ് തോമസ് മുണ്ടശ്ശേരി എന്ന കറന്റ് തോമസ് .
ജോസഫ് മുണ്ടശ്ശേരിയുടെ പുത്രനാണ് ഇദ്ദേഹം.
തോമസ് മുണ്ടശ്ശേരി കഥാപുരസ്കാരം ഇദ്ദേഹത്തിന്റെ ഓർമ്മക്കായാണ് നൽകപ്പെടുന്നത്.
ജീവിതരേഖ കറന്റ് ബുക്സ്
1952-ൽ തോമസ് മുണ്ടശ്ശേരിയും പി.എം. തോമസും ചേർന്നാണ് കറന്റ് ബുക്സ് ആരംഭിക്കുന്നത്.
അവലംബം ↑ {{ cite web }} : | archive-date= / | archive-url= timestamp mismatch; 2017-02-03 suggested ( help ) ↑ {{ cite web }} : | archive-date= / | archive-url= timestamp mismatch; 2019-12-29 suggested ( help ) ↑
തളിക്കോട്ട യുദ്ധം
വിജയനഗരസാമ്രാജ്യവും ഡെകാൻ സുൽത്താനത്തുകളും തമ്മിൽ 1565 ൽ നടന്ന യുദ്ധമാണ് തളിക്കോട്ട യുദ്ധം.
തളിക്കോട്ട എന്ന സ്ഥലപേര് കന്നഡയിൽ  താളിക്കോട്ടെ എന്നും തെലുങ്കിൽ തളിക്കോട്ട എന്നുമാണ്.
(Kannada ತಾಳಿಕೋಟೆ(or Tellikota ) ( തെലുഗ് : తళ్ళికోట ) .
തളിക്കോട്ട യുദ്ധം അവസാനിച്ചത് തെക്കേ ഇന്ത്യയിലെ ഹിന്ദു രാജ്യമായിരുന്ന വിജയനഗരസാമ്രാജ്യത്തിൻറെ തകർച്ചയിലാണ്.
ഇന്ന്     വടക്കൻ കർണ്ണാടകയിലെ ബീജാപൂർ ജില്ലയിൽ ഉൾപെടുന്ന  തളിക്കോട്ട താലൂക്കിൻറെ  ആസ്ഥാനം,  തളിക്കോട്ട എന്ന ചെറു പട്ടണമാണ്.
ചരിത്ര പുസതകങ്ങളിൽ തളിക്കോട്ട യുദ്ധം എന്നാണ് അറിയപ്പെടുന്നതെങ്കിലും യഥാർഥ പടക്കളം കൃഷ്ണാനദിയുടെ വടക്കെകരയിൽ സ്ഥിതിചെയ്യുന്ന  രാക്ഷസി-തംഗഡി (തംഗഡാഗി എന്നും പറയും) എന്നീ ഗ്രാമങ്ങൾക്കിടയിലുള്ള സമതലമായിരുന്നെന്നു പറയപ്പെടുന്നു.
അതിനാൽ ചില ചരിത്രകാരന്മാർ ഈ യുദ്ധത്തെ രാക്ഷസി-തംഗഡി യുദ്ധമെന്നും വിശേഷിപ്പിക്കുന്നു .
രാക്ഷസി-തംഗഡി ഗ്രാമങ്ങൾ ഇന്ന്  ബീജാപൂർ ജില്ലയിലെ  മുദ്ദെ ബെഹാൽ താലൂക്കിൽ ഉൾപെടുന്നു .
ബീജാപ്പൂർ , അഹമ്മദ്നഗർ , ഗോൽക്കൊണ്ട , ബിഡാർ എന്നിവിടങ്ങളിലെ സുൽത്താന്മാരുടെ സംയുക്ത സൈന്യവും വിജയനഗര സൈന്യവും തമ്മിലായിരുന്നു യുദ്ധം.
ദെൽഹി സുൽത്തനത്തുകൾ  1490-1687
1336-ലാണ് ദക്ഷിണേന്ത്യയിലെ കർണാടക പ്രദേശത്ത് വിജയനഗരം സ്ഥാപിതമായത് , ഒരു ഹിന്ദുരാഷ്ട്രമായതിനാൽ അത് സ്വാഭാവികമായി ദക്ഷിണദേശത്തെ മുസ്‌ലിം രാജ്യങ്ങളിൽ നിന്ന് ഒട്ടേറെ അഭയാർഥികളെ ആകർഷിച്ചു .
രാജ്യത്തിന്റെ വളർച്ച വളരെ വേഗത്തിലായിരുന്നു.
അചിരേണ വിജയനഗരസാമ്രാജ്യം ഡെക്കാനിലെ പ്രബലശക്തിയായിത്തീർന്നു.
വിജയനഗരത്തിലെ ഏറ്റവും പ്രബല രാജാവായ കൃഷ്ണദേവരായന്റെ കാലത്ത് (1509-50) വിജയനഗരത്തിന്റെ പ്രതാപം പാരമ്യത്തിലെത്തി.
"അളിയ" രാമരായർ
കന്നഡ-തെലുഗു ഭാഷകളിൽ അളിയ എന്ന പദത്തിന് മകളുടെ ഭർത്താവ് എന്നാണർഥം.
കൃഷ്ണദേവരായരുടെ മകളുടെ ഭർത്താവായിരുന്ന രാമരായർ  കൃഷ്ണദേവരായരുടെ വലം കൈയും പ്രധാനസൈന്യാധിപരിൽ ഒരാളും ഏതാനും പ്രവിശ്യകളുടെ ഭരണകർത്താവും ആയിരുന്നു .
എങ്കിലും  കൃഷ്ണദേവരായരുടെ മരണശേഷം സഹോദരൻ അച്യുതരായരാണ്  സിംഹാസനമേറിയത്.
അതോടെ രാമരായരുടെ പ്രാധാന്യം കുറഞ്ഞു.
അച്യുതരായർക്കു ശേഷം പുത്രൻ വെങ്കടാദ്രിക്ക് ഒരു കൊല്ലം തികച്ചു ഭരിക്കാനായില്ല.
കൊട്ടാര ഉപജാപങ്ങളിലൂടെ  അടുത്ത കിരീടാവകാശിയായെത്തിയ  സദാശിവരായൻ കുഞ്ഞായിരുന്നതിനാൽ    രാമരായരാണ് രാജ പ്രതിനിധിയായി ഭരണം നടത്തിയത് .
എന്നാൽ  പ്രായപൂർത്തിയായ ശേഷവും സദാശിവരായർ പേരിന് മാത്രമായിരുന്നു  രാജാവ്.
യഥാർഥ ഭരണാധികാരി രാമരായരായിരുന്നു.
തന്ത്രശാലിയായിരുന്ന രാമരായർ മുസ്ലീം സുൽത്താന്മാരെ പരസ്പരം കലഹിപ്പിച്ച് നേട്ടങ്ങൾ കൊയ്തിരുന്നു.
ഈ നേട്ടങ്ങൾ അദ്ദേഹത്തെ അഹംഭാവിയാക്കി മാറ്റുക മാത്രമല്ല, തത്ത്വദീക്ഷയില്ലാത്ത പല പ്രവർത്തനങ്ങൾ ചെയ്യാൻ പ്രേരിപ്പിക്കുകയും ചെയ്തു.
1558-ൽ ഗോൽക്കൊണ്ടയും ബീജാപ്പൂരുമായി ചേർന്ന് രാമരായർ അഹമ്മദ്നഗർ ആക്രമിച്ചപ്പോൾ മുസ്ലീം ജനതയുടേയും അവരുടെ പുണ്യസ്ഥലങ്ങളുടേയും നേരെ കാണിച്ച അക്രമങ്ങൾ രാമരായനെതിരായി മുസ്ലീം വികാരം ആളിക്കത്തിച്ചു .
വിജയനഗരത്തിന്റെ അനുപമമായ ഉയർച്ച അനൈക്യത്തിൽ കഴിഞ്ഞിരുന്ന മുസ്ലീം സുൽത്താന്മാർക്ക് തങ്ങളെ അഭിമുഖീകരിച്ചിട്ടുള്ള വിപത്ത് ബോധ്യപ്പെടുത്തി .
രാഷ്ട്രീയ വിവാഹങ്ങൾ
ഉൾപോരുകളെല്ലാം മറന്ന്  സംഘടിക്കാൻ തീരുമാനിച്ച സുൽത്താൻമാർ ഈ കൂട്ടായ്മയെ വിവാഹബന്ധങ്ങളിലൂടെ ഊട്ടിയുറപ്പിച്ചു.
അഹ്മദ്നഗർ സുൽത്താൻ നൈസാംഷാ തൻറെ മൂത്ത  പുത്രി ചാന്ദ് ബീവിയുടെ വിവാഹം ബീജപൂർ സുൽത്താൻ അലി അദിൽഷായുമായും മറ്റൊരു പുത്രിയുടേത് ഗോൽക്കൊണ്ട സുൽത്താൻ കുത്തബ് ഷാഹിയുമായും നടത്തി.
നൈസാം ഷായുടെ പുത്രൻ മൂർതസാ, ബീജപൂർ സുൽത്താൻ അലി അദിൽഷായുടെ സഹോദരി ഫലാബീബീ ഹദിയ സുൽത്താനയെ വേട്ടു .
രാജകീയ തലത്തിൽ  ഹിന്ദു-മുസ്ലീം ചേരിതിരിവ്  ഉണ്ടായെങ്കിലും തളിക്കോട്ട യുദ്ധം വെറുമൊരു ഹിന്ദു-മുസ്ലീം യുദ്ധമായി കാണാനാവില്ലെന്ന്  അഭിപ്രായപ്പെടുന്ന ചരിത്രകാരന്മാരും ഉണ്ട് യുദ്ധത്തിനുള്ള ഒരുക്കങ്ങൾ
മുസ്ലീം സൈന്യങ്ങൾ ബീജാപ്പൂർ സുൽത്തനത്തിൽ  സ്ഥിതി ചെയ്തിരുന്ന  തളിക്കോട്ടയിൽ   സന്ധിച്ചു , .
കൃഷ്ണാനദിക്ക് ഇരുപത്തിയഞ്ചു മൈൽ വടക്കായി,   ദോണിപ്പുഴയുടെ വലംകരയിലായിരുന്നു  തളിക്കോട്ട സ്ഥിതി ചെയ്തിരുന്നത് , .
രാമരായർക്ക്  എൺപതോ അതിലധികമോ പ്രായമായിരുന്നെന്നും പ്രായാധിക്യം കാരണം  യുദ്ധക്കളത്തിൽ നിന്ന് വിട്ടു നിൽക്കണമെന്ന് സഹോദരന്മാർ വെങ്കടാദ്രി, തിരുമല (തിമ്മരാജ)  എന്നിവർ അഭ്യർഥിച്ചതായും പറയപ്പെടുന്നു.
എന്നാൽ രാമരായർ കൂട്ടാക്കിയില്ല .
വിജയനഗരസാമ്രാജ്യം മൊത്തം ഒമ്പതു ലക്ഷത്തോളം ഭടന്മാരേയും ഒരുലക്ഷത്തോളം കുതിരകളേയും യുദ്ധക്കളത്തിൽ  ഇറക്കിയത്രെ.
ഈ സൈന്യവ്യൂഹം  മൂന്നായി വിഭജിക്കപ്പെട്ടു , സഹോദരന്മാർ  ഓരോ വിഭാഗത്തെ നയിക്കാൻ തയ്യാറെടുത്തു.
യുദ്ധതന്ത്രങ്ങൾ
1564 ഡിസമ്പർ അവസാനത്തെ ആഴ്ച  നിസാംഷായുടെ നേതൃത്വത്തിൽ സുൽത്തനത്ത് സൈന്യം തളിക്കോട്ടയിൽ നിന്ന്   തെക്കോട്ടുള്ള നീക്കം ആരംഭിച്ചു.
ശത്രുവിന്റെ ശക്തി മനസ്സിലാക്കിയ രാമരായർ വിപുലമായ സൈന്യത്തെ സജ്ജീകരിച്ച് കൃഷ്ണാനദിയുടെ  ഇരുകരകളും പാലങ്ങളും  പ്രതിരോധിച്ചിരുന്നു.
സുൽത്തനത്ത്  സൈന്യം കൃഷ്ണാനദിയുടെ വടക്കെകരയിൽ ദൂരെ മാറി  രാക്ഷസി ഗ്രാമത്തിൽ   തമ്പടിച്ചു.
മുസ്ലീം സൈന്യത്തിന്  കടക്കാനാവാത്തവിധം  രാമരായരുടെ സൈന്യം നദിക്കു കുറുകേയുള്ള പാലങ്ങൾ    കനത്ത ജാഗ്രതയിൽ കാത്തു.
തന്ത്രശാലിയായ  നിസാംഷാ സുൽത്തനത്ത് സൈന്യത്തെ നദിയോടടുപ്പിക്കാതെ    കിഴക്കോട്ടു നയിച്ച്, വിജയനഗരസൈന്യത്തിന്റെ ശ്രദ്ധ തിരിച്ചു .
രാക്ഷസി ഗ്രാമത്തിനു പതിനഞ്ചു കിലോമീറ്റർ  വടക്കുള്ള  തഗഡി പാലത്തിലെ ജാഗ്രത കുറക്കുകയായിരുന്നു  സുൽത്തനത്ത് സൈന്യത്തിൻറെ ലക്ഷ്യം.
ഇതറിയാതെ   വിജയനഗരസൈന്യവും  ശത്രുസൈന്യത്തിനു സമാന്തരമായി  കിഴക്കോട്ടു നീങ്ങി.
നിർണായകനിമിഷത്തിൽ  മുസ്ലീം സൈന്യത്തിലെ  വലിയൊരു വിഭാഗം കുതിരപ്പട്ടാളം അതിവേഗം   പിന്തിരിഞ്ഞ്  തഗഡിയിലേക്കു കുതിച്ചു.
ത്വരിതഗതിയിൽ  പാലം കടന്ന്  തെക്കെകരയിലെത്തി.
വിജയനഗരസാമ്രാജ്യത്തിലെ ആനപ്പട്ടാളത്തിന്   അത്രയും വേഗതയോടെ പാലത്തിനു സമീപമെത്തി പ്രതിരോധിക്കാനായില്ല
രാക്ഷസ-തംഗഡി  ഗ്രാമങ്ങൾക്കിടയിലെവിടേയോ വെച്ച്  ഇരു സൈന്യങ്ങളും ഏറ്റുമുട്ടി.
നിർണായകമായ  ഈ യുദ്ധം ആരംഭിച്ചത് 1565 ജനു.
23-നാണ്.
രാമരായർ  നൈസാം ഷായുടെ സൈന്യത്തേയും,  വെങ്കടാദ്രി അലി അദിൽഷായുടെ സൈന്യത്തേയും  തിമ്മരാജ ഇബ്രാഹിം കുതുബ്ഷായുടേയും അലി ബാരീദിൻറേയും  സംയുക്തസൈന്യത്തേയും നേരിട്ടു , .
തന്റെ വിജയം സുനിശ്ചിതമാണെന്നുറപ്പിച്ച  രാമരായർ, യുദ്ധത്തിനിടെ കുതിരപ്പുറത്തുനിന്നോ അഥവാ  ആനപ്പുറത്തുനിന്നോ   താഴെയിറങ്ങി,  രാജപല്ലക്കിൽ  ഉപവിഷ്ഠനായെന്നും,  സ്വർണരത്നാദികൾ  വാരിയെറിഞ്ഞ് സ്വന്തം ഭടന്മാരെ ഉത്തേജിതരാക്കിയെന്നും ഫെരിഷ്ത തന്റെ പുസ്തകത്തിൽ പറയുന്നു .
വിജയനഗരസൈന്യം ആവേശത്തോടെ മുന്നേറിക്കൊണ്ടേയിരിക്കേ പൊടുന്നനേയാണ് യുദ്ധത്തിൻറെ ഗതി മാറി വീശിയത്.
നൈസാംഷായുടെ  ആന കുതറിയോടി രാമരായരുടെ   പല്ലക്കിനു നേരെ വന്നതോടെ  ചുമട്ടുകാർ പല്ലക്കുപേക്ഷിച്ച്  ഓടി രക്ഷപ്പെട്ടു.
വീണ്ടും കുതിരപ്പുറത്തേറാൻ ശ്രമിച്ച രാമരായരെ, നൈസാം ഷായുടെ സൈനികർ  കീഴ്പെടുത്തി, നൈസാംഷായുടെ മുന്നിലെത്തിച്ചു .
ഷായുടെ സേനാധിപതി റൂമിഖാൻ രാമരായരുടെ തലയറുത്ത് കുന്തത്തിൽ കോർത്ത് യുദ്ധക്കളത്തിൽ പ്രദർശിപ്പിച്ചു .
ഇത് കണ്ട് പരിഭ്രാന്തരായ വിജയനഗരസൈന്യം ദിക്ഭാന്തരായി യുദ്ധക്കളം വിട്ടോടി.
രാമരായരുടെ സഹോദരന്മാർ   തിരുമലയും വെങ്കടാദ്രിയും കഠിനമായ പരിക്കുകളോടെ രണാങ്കണത്തിൽ നിന്ന് ഓടി രക്ഷപ്പെട്ടു.
എന്നാൽ വിജയനഗരസൈന്യത്തിലുണ്ടായിരുന്ന രണ്ടു സേനാപതികൾ അവസാനനിമിഷത്തിൽ കൂറുമാറിയതാണ് പരാജയകാരണമെന്നും പറയപ്പെടുന്നു.
ഇവരുടെ പൊടുന്നനെയുള്ള കാലുമാറ്റം വിജയനഗരസൈനികരെ അന്ധാളിപ്പിച്ചെന്നും തുടർന്നുണ്ടായ കുഴപ്പവും പരിഭ്രാന്തിയുമാണ് പിന്നീടുള്ള സംഭവങ്ങൾക്കു വഴിവെച്ചതെന്നും പറയപ്പെടുന്നു.
മുസ്ലീം സൈന്യം സമ്പദ്സമൃദ്ധമായ വിജയനഗരം മുച്ചൂടും കൊള്ളയടിച്ചു അത് മാസങ്ങളോളം നീണ്ടു നിന്നു , .
മനോഹാരിത മുറ്റിനിന്നിരുന്ന നഗരമാകെ തല്ലിത്തകർത്ത് തരിപ്പണമാക്കി.
ചേതോഹരങ്ങളായ മണിമേടകളും അംബരചുംബികളായ കൊട്ടാരങ്ങളും സുഭഗങ്ങളായ ക്ഷേത്രങ്ങളും നിശ്ശേഷം നശിപ്പിച്ചു.
ലോകോത്തരങ്ങളായ ശില്പങ്ങൾ തകർന്നു.
വിജയനഗരം ജീർണവസ്തുക്കളുടെ ഒരു വൻ കൂമ്പാരമായിത്തീരുന്നതുവരെ വിധ്വംസനം തുടർന്നു.
ചരിത്രഗതിയെ മാറ്റിമറിച്ച യുദ്ധങ്ങളിലൊന്നാണ് തളിക്കോട്ട യുദ്ധം.
വിജയനഗരത്തിന്റെ നാശം ദക്ഷിണ ഭാരതത്തിലെ ഏറ്റവും ശക്തമായ ഹൈന്ദവ സാമ്രാജ്യത്തിന്റെ അന്ത്യമാണ് കുറിച്ചത്.
രാമരായന്റെ സഹോദരൻ തിരുമലരായർ ശത്രുരാജാക്കന്മാരുമായി ഒത്തു തീർപ്പിലെത്തി .
രാജസ്ഥാനം കൈക്കലാക്കാനായി തിരുമലരായർ  1568-ൽ സദാശിവരായരെ കൊലപ്പെടുത്തി .
എന്നാൽ പഴയ പ്രൗഢിയോടെ സാമ്രാജ്യം പുനഃസ്ഥാപിക്കാനുള്ള   ശ്രമം  വിജയിച്ചില്ല.
രാക്ഷസ-തംഗഡി :  ചരിത്ര നാടകം
തളിക്കോട്ട യുദ്ധത്തെ ആസ്പദമാക്കി ഗിരീഷ് കാർനാഡ് കന്നഡഭാഷയിൽ രചിച്ച ചരിത്ര നാടകമാണ്  രാക്ഷസ-തംഗഡി .
പുസ്തകത്തിൻറെ ഇംഗ്ലീഷു പരിഭാഷയും ലഭ്യമാണ്.
പുറത്തേക്കുള്ള കണ്ണികൾ Hampi - A Guide To History And Tourism - The post-Talikota struggle Archived 2011-07-13 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തളിക്കോട്ട യുദ്ധം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തളിക്കോട്ട മഹാദേവക്ഷേത്രം ഇംഗ്ലീഷ് വിലാസം https://ml.wikipedia.org/wiki/Thalikotta_Mahadeva_Temple
കേരളത്തിലെ കോട്ടയം ജില്ലയിൽ താഴത്തങ്ങാടിയിൽ സ്ഥിതിചെയ്യുന്ന പുരാതന ക്ഷേത്രമാണ് തളിക്കോട്ട മഹാദേവക്ഷേത്രം.
പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം തെക്കുംകൂർ രാജാക്കന്മാരുടെ കുലദൈവമായി പൂജിക്കപ്പെട്ടിരുന്നു.
പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന നാലു തളിക്ഷേത്രങ്ങളിൽ ( തളി ശിവക്ഷേത്രം , കോഴിക്കോട് , കടുത്തുരുത്തി തളി മഹാദേവക്ഷേത്രം , കീഴ്ത്തളി മഹാദേവക്ഷേത്രം കൊടുങ്ങല്ലൂർ , തളിക്കോട്ട മഹാദേവക്ഷേത്രം , കോട്ടയം ) ഒരു തളിയാണ് ഈ മഹാദേവക്ഷേത്രം.
തളിക്കോട്ട മഹാദേവക്ഷേത്രം ചരിത്രം
കോട്ടയം, ചങ്ങനാശ്ശേരി, തിരുവല്ല എന്നീ പ്രദേശങ്ങളും മുണ്ടക്കയം, കാഞ്ഞിരപ്പള്ളി തുടങ്ങിയ ഹൈറേഞ്ച് പ്രദേശങ്ങളും അടങ്ങിയതായിരുന്നു പതിനൊന്നാം നൂറ്റാണ്ടിലെ തെക്കുംകൂർ രാജ്യം.
വെമ്പലനാടിൻറെ തെക്കുഭാഗം തെക്കുംകൂറും.
വടക്കുഭാഗം വടക്കുംകൂറുമായിരുന്നു‍.
വെന്നിമല, മണികണ്ഠപുരം, ചങ്ങനാശ്ശേരി എന്നിവയ്ക്കു ശേഷം തളിക്കോട്ട തെക്കുംകൂറിൻറെ രാജധാനിയായി മാറി.
തൊടുപുഴ കുടമുരുട്ടി മലയിൽ നിന്നും ഉൽഭവിച്ച ഗൗണാർ (മീനച്ചിലാർ) ഈ പ്രദേശത്തിലൂടെ ഒഴുകുന്നു.
ഗൗണമഹർഷിയുടെ കമണ്ഡലു മറിഞ്ഞുണ്ടായ നദിയാണ് ഗൗണാർ.
ഗൗണാറിനെ പിന്നീട് കവണാർ എന്നും പറഞ്ഞുപോന്നിരുന്നു.
കാഞ്ചനപ്പള്ളിയായ കാഞ്ഞിരപ്പള്ളിയിലേക്കും അവിടെ നിന്നും പൂഞ്ഞാറിലേക്കും കാർഷികവൃത്തിക്കും കച്ചവടത്തിനും കുടിയേറിയ ശൈവപ്പിള്ളമാർ മധുരമീനാക്ഷി ക്ഷേത്രങ്ങൾ രണ്ടിടത്തും നിർമ്മിച്ചതോടെ പ്രദേശം മീനച്ചിൽ ആയി.
നദി മീനച്ചിലാറും.
ക്ഷേത്രത്തിൽ എണ്ണ നൽകാനായി കടുത്തുരുത്തിയിൽ നിന്നും ഉപ്പൂട്ടിൽ എന്ന ക്രിസ്ത്യൻ കുടുംബത്തെ തെക്കുംകൂർ രാജാവ് ഇവിടെ കൊണ്ടുവന്നു എന്നു പറയപ്പെടുന്നു.
കൊല്ലവർഷം 725 ൽ അവർക്കു പള്ളി പണിയാൻ സ്ഥലം നൽകിയെന്നും അതാണ് ക്നാനായക്കാരുടെ വലിയപള്ളിയെന്നും കരുതുന്നു.
ഈ പള്ളിയിൽ വിചിത്രാകൃതിയിലുള്ള രണ്ടു കരിങ്കൽ കുരിശുകളുണ്ട്.
പല്ലവി ലിപിയിലുള്ള  എഴുത്തും ഇവയിലുണ്ട്.
അതുപോലെതന്നെ തളിക്കോട്ട ക്ഷേത്രത്തിൽ കേരളര് കോതവർമ്മര് എന്ന തെക്കുംകൂർ രാജാവിൻറെ പേരു കൊത്തിയ മിഴാവ് ഉണ്ട്.
ചരിത്രാന്വേഷികൾക്ക് ധാരാളം ഉത്തരങ്ങൾ നൽകാൻ ഇവയ്ക്കൊക്കെയാവും.
തളിക്കോട്ട ക്ഷേത്രം
മീനച്ചിലാറിന്റെ തീരത്ത് കുറച്ചു മുകളിലായാണ് അതിപുരാതനമായ ഈ മഹാദേവ ക്ഷേത്രം സ്ഥിതിചെയ്യുന്നത്.
തെക്കുംകൂറിൻറെ രാജഭരണകാലത്ത് കോട്ടകൾക്കും കൊത്തളങ്ങൾക്കും അകത്തായിരുന്നു ഈ ക്ഷേത്രം.
അതിനാൽ തളിക്കോട്ട ക്ഷേത്രം എന്നറിയപ്പെട്ടു.
ക്ഷേത്രത്തിനു വടക്കായിരുന്നു കോവിലകവും, കച്ചേരിയും, ഠാണാവും (കാരാഗൃഹം) സ്ഥിതിചെയ്യതിരുന്നത്.
തളി ശിവക്ഷേത്രം തിരുവിതാംകൂർ ദേവസ്വം ബോർഡിന്റെ കീഴിലുള്ള ഒരു മേജർ ക്ഷേത്രമാണിത്.
ചതുരാകൃതിയിൽ രണ്ടു നിലയിൽ പണിതീർത്തിരിക്കുന്ന ഇവിടുത്തെ ശ്രീകോവിൽ ചെമ്പു മേഞ്ഞിട്ടുണ്ട്.
അതിന്റെ പുറംഭിത്തി ധാരാളം ചുവർ ചിത്രങ്ങളാൽ നിബിഢമാണ്.
പലതും ഇപ്പോൾ മനസ്സിലാക്കാൻ പറ്റാത്തവണ്ണം മാഞ്ഞുപോയിരിക്കുന്നു.
വടക്കുവശത്ത് ഒട്ടകത്തിൻറെ ചിത്രം ഉണ്ട്.
ശ്രീകോവിൽ നാലമ്പലം നമസ്കാര മണ്ഡപം
തളിക്കോട്ടയിൽ പ്രധാനമൂർത്തി അത്യുഗ്രമൂർത്തിയായ പരമശിവനാണ് .
അഞ്ചു പൂജയും മൂന്നു ശീവേലിയും നിത്യേന ഇവിടെ പതിവുണ്ട്.
വിസ്താരമുള്ള ക്ഷേത്രമതിൽക്കകം, കരിങ്കൽപാകിയ പ്രദക്ഷിണവഴി, പടിഞ്ഞാറേനടയിലെ ആനക്കൊട്ടിൽ, വലിപ്പമേറിയ നാലമ്പലം, വിസ്താരമുള്ള ബലിക്കൽപ്പുര, ബലിക്കല്ലിൽ മുൻപിലുള്ള വലിപ്പമേറിയ നിത്യവും തെളിഞ്ഞു നിൽക്കുന്ന തൂക്കുവിളക്ക് എല്ലാം മഹാക്ഷേത്ര നിർമ്മിതി.
നാലമ്പലത്തിനു പുറത്തു തെക്കു-കിഴക്കായി ഭഗവതി പ്രതിഷ്ഠയുണ്ട്.
മറ്റു ശിവക്ഷേത്രങ്ങളിൽ പതിവില്ലാത്ത ഭദ്രകാളിയുടെ ദാരുബിംബമാണ് ഇവിടെ പ്രതിഷ്ഠിച്ചിരിക്കുന്നത്.
പടിഞ്ഞാറേ നടയിലായി വലിപ്പമേറിയ ഗോപുരം പണിതീർത്തിട്ടുണ്ട്.
ഗണപതി , അയ്യപ്പൻ , വിഷ്ണു തുടങ്ങിയവർക്കും പ്രതിഷ്ഠകളുണ്ട്.
വിശേഷങ്ങൾ തിരുവുത്സവം
തളിക്കോട്ട മഹാദേവക്ഷേത്രത്തിലെ തിരുവുത്സവം മേടമാസത്തിലെ തിരുവാതിര നക്ഷത്രം ആറാട്ട് വരത്തക്കവണ്ണം പത്തുനാൾ ആഘോഷിക്കുന്നു.
തിരുവാതിര ശിവരാത്രി പൂജാവിധികൾ
06:00 ന് ഉഷഃപൂജ 07:00 ന് എതൃത്തപൂജ, ശ്രീബലി 08:30 ന് പന്തീരടിപൂജ 10:00 ന് ഉച്ചപൂജ, ശ്രീബലി 06:30 ന് ദീപാരാധന 07:00 ന് അത്താഴപൂജ, ശ്രീബലി താഴത്തങ്ങാടി വള്ളംകളി
താഴത്തങ്ങാടി വള്ളംകളി നടക്കുന്നത് ക്ഷേത്രത്തിനടുത്ത് മീനച്ചിലാറിലാണ്.
കോട്ടയം ടൗണിൽ നിന്നും 3 കിലോമീറ്റർ പടിഞ്ഞാറു മാറിയാണ് ഈ ശിവക്ഷേത്രം സ്ഥിതിചെയ്യുന്നത്.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ Wikimedia Commons has media related to Category:Thalikotta Mahadeva Temple .
തളിക്കുളം ശ്രീധർമ്മശാസ്താക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 മാർച്ച് മുതൽ തുടരുന്നു.
തളിക്കുളം ശ്രീ ധർമ്മശാസ്താക്ഷേത്രം തൃശൂർ ജില്ലയിലെ തളിക്കുളം ഗ്രാമത്തിൽ സ്ഥിതിചെയുന്നു.
എൻ.എച്ച്. 544 -ന്റെ പടിഞ്ഞാറുഭാഗത്താണ് ക്ഷേത്രം സ്ഥിതിചെയ്യുന്നത്.
തളിപ്പറമ്പ് ബ്ലോക്ക് പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thaliparamba_Block_Panchayath
കണ്ണൂർ ജില്ലയിലെ ഒരു ബ്ലോക്ക് പഞ്ചായത്താണ് തളിപ്പറമ്പ് ബ്ലോക്ക് പഞ്ചായത്ത് .
പട്ടുവം , കടന്നപ്പള്ളി-പാണപ്പുഴ , ചെങ്ങളായി , കുറുമാത്തൂർ , പരിയാരം , ആലക്കോട് , ഉദയഗിരി , ചപ്പാരപ്പടവ് , നടുവിൽ എന്നീ 9 ഗ്രാമപഞ്ചായത്തുകൾ ഈ ബ്ലോക്ക് പഞ്ചായത്തിൽ പെടുന്നു.
ഈ ബ്ലോക്ക് പഞ്ചായത്തിനു 435.17   ചതുരശ്രകിലോമീറ്റർ വിസ്തീർണ്ണമുണ്ട്.
ചുഴലി, കുറ്റിയേരി, കൂവേരി, വെള്ളാട്, നടുവിൽ, ചെങ്ങളായി, കുറുമാത്തൂർ, പരിയാരം, തിമിരി  എന്നീ വില്ലേജുകളിലായി വ്യാപിച്ചു കിടക്കുന്ന ഈ ബ്ലോക്ക് പഞ്ചായത്തിൽ 16 വാർഡുകളുണ്ട്.
അവലംബം 1 2 {{ cite web }} : External link in | title= ( help ) പുറമെ നിന്നുള്ള കണ്ണികൾ http://lsgkerala.in/thalipparambablock/ Archived 2016-03-04 at the Wayback Machine .
തളിനങ്ക തളിനങ്ക നൃത്തത്തിന്റെ പിൽക്കാല രൂപമായ മോഹിനിയാട്ടം
പതിനഞ്ചാം നൂറ്റാണ്ടിൽ കേരളത്തിൽ നിലനിന്നിരുന്ന നൃത്താരാധാന സമ്പ്രദായമാണ്  തളിനങ്കകൾ .
ശൈവ-വൈഷ്ണവ  സമ്പ്രദായത്തിലുള്ള ഒരേയൊരു സ്ത്രീ നൃത്തരൂപമായിരുന്നു.
ഇന്ദ്രകാളീയം , പഞ്ചമരവ് , കൂത്തനൂൽ എന്നീ ഗ്രന്ഥങ്ങളിൽ ഇതേ പറ്റി വിവരിച്ചിട്ടുണ്ട്.
ഈ നൃത്താരാധനാ സമ്പ്രദായത്തെക്കുറിച്ചുള്ള ചരിത്ര രേഖകൾ പലതും ഭാമിനി- വിജയനഗര സാമ്രാജ്യങ്ങളുടെ യുദ്ധത്തോടെ നാമാവശേഷമായി.
തളിനങ്ക നൃത്യം എന്ന കലാരൂപമാണ് പിന്നീട് കേരളത്തിന്റെ മോഹിനിയാട്ടം എന്ന നൃത്തരൂപത്തിന്റെ തുടക്കം കുറിച്ചത്.
തളിനങ്ക എന്ന പേരിന്റെ ഉത്ഭവം തളി എന്നും നൻകൈ എന്നുമുള്ള വാക്കുകളിൽ നിന്നുമാണെന്നു കരുതപ്പെടുന്നു.
തളി എന്നത് ഗ്രാമത്തലവന്മാരുടെ സംഗമ കേന്ദ്രം എന്നർത്ഥമുള്ള വാക്കാണ്.
നൻ‌കൈ എന്ന വാക്കാണ് നങ്കൈ ആയത്.
വിവിധ തളിനങ്കകൾ
നൃത്തം, സംഗീതം, അഭിനയം എന്നിവയുടെ വ്യത്യസ്ത ധാരകൾ പിന്തുടരുന്നതനുസരിച്ച് തളിനങ്കകളെ നാലു തരമായി തിരിക്കാറുണ്ട്, ഉത്തമോത്തമ ഉത്തമ മധ്യമ അധമ
ഇങ്ങനെയാണ് തളിനങ്കകളുടെ പിരിവുകൾ.
ഉത്തരോത്തമ
ക്ഷേത്രത്തിനകത്ത് ദൈവ സന്നിധിയിൽ വസിക്കാൻ അവകാശമുള്ള തളിനങ്കകളായിരുന്നു ഉത്തരോത്തമകൾ .
ക്ഷേത്രത്തിൽ ശ്രീകോവിലിനുള്ളിലെ വിഗ്രഹത്തെ തൊടാനുള്ള അനുമതി വരെ ഉള്ളവരാണ് ഈ വിഭാഗക്കാർ.
ക്ഷേത്രം അടച്ചുകഴിഞ്ഞ് രഹസ്യമായ വാതിലുകളിലൂടെ ശ്രീകോവിലുള്ളിലേക്ക് കടക്കാൻ അനുമതിയുണ്ടായിരുന്ന ഇവർ വിഗ്രഹരൂപവുമായി ആത്മസംവേദന ത്തിൽ ഏർപ്പെടുന്ന പതിവും ഉണ്ടായിരുന്നതായി പറയപ്പെടുന്നു.
ഉത്തരോത്തമയായ ഒരു തളിനങ്ക മരിച്ചാൽ ശ്രീകോവിലിലെ വിളക്കിൽ നിന്നുമായിരുന്നു ചിതയിലേക്കു തീ പകർന്നിരുന്നത്.
മരണത്തോടനുബന്ധിച്ച് ക്ഷേത്രത്തിൽ ഏഴുദിവസം പുല ആചരിക്കുന്ന പതിവും ഉണ്ടായിരുന്നു.
ഉത്തമ
ഉത്തരോത്തമകളെപ്പോലെ പ്രത്യേകാധികാരങ്ങളില്ലാതിരുന്ന എന്നാൽ ശ്രീകോവിലിനു തൊട്ടുപുറത്തുനിന്ന് നൃത്താരാധന നടത്തിയിരുന്ന തളിനങ്കകളാണ് ഉത്തമകൾ എന്നറിയപ്പെട്ടിരുന്നത്.
മറ്റു വിഭാഗക്കാർക്ക് ഇതിനും വെളിയിലായിരുന്നു സ്ഥാനം.
ഉത്ത്രോത്തമകൾക്കും ഉത്തമകൾക്കും പുറകിൽ സ്ഥാനമുണ്ടായിരുന്ന തളിനങ്ക വിഭാഗമാണ് മധ്യമ .
ഇവർക്ക് ചുറ്റമ്പലത്തിനു പുറത്തുനിന്നായിരുന്നു നൃത്യാരാധന നിർവ്വഹിച്ചിരുന്നത്.
ഇവർക്കും പുറകിൽ ആയിരുന്നു അധമകൾ എന്ന വിഭാഗത്തിന്റെ സ്ഥാനം.
അധമ
തളിനങ്കകളുടെ കൂട്ടത്തിൽ ഏറ്റവും പുറകിൽ നിന്നിരുന്ന വിഭാഗക്കാരായിരുന്നു അധമകൾ .
ഇവർക്കു ക്ഷേത്രത്തിനു പുറത്തെ പണികളാണ് കൊടുത്തിരുന്നത്.
ടി-ഗ്രേസ് അറ്റ്കിൻസൺ ഇംഗ്ലീഷ് വിലാസം https://ml.wikipedia.org/wiki/Ti-Grace_Atkinson
അമേരിക്കൻ റാഡിക്കൽ ഫെമിനിസ്റ്റ് എഴുത്തുകാരിയും തത്ത്വചിന്തകയുമാണ് ടി -ഗ്രേസ് അറ്റ്കിൻസൺ (ജനനം: നവംബർ 9, 1938).
ഒരു പ്രമുഖ ലൂസിയാന കുടുംബത്തിലാണ് അറ്റ്കിൻസൺ ജനിച്ചത്.
അവരുടെ മുത്തശ്ശി ഗ്രേസിന് പേരിട്ടിരിക്കുന്ന "ടി" എന്നത് "ചെറിയ" എന്നർത്ഥം വരുന്ന പെറ്റിറ്റിന്റെ കാജുൻ ഫ്രഞ്ച് ആണ്.
1964 ൽ പെൻ‌സിൽ‌വാനിയ അക്കാദമി ഓഫ് ഫൈൻ ആർട്‌സിൽ നിന്ന് അറ്റ്കിൻസൺ ബി‌എഫ്‌എ നേടി.
ഫിലാഡൽഫിയയിൽ ആയിരുന്നപ്പോൾ തന്നെ ഇൻസ്റ്റിറ്റ്യൂട്ട് ഓഫ് കണ്ടംപററി ആർട്ട് കണ്ടെത്താൻ സഹായിച്ചു, അതിന്റെ ആദ്യ ഡയറക്ടറായി പ്രവർത്തിച്ചു, ആനുകാലിക എആർ‌ടി ന്യൂസിന്റെ ശില്പ നിരൂപകയായിരുന്നു.
പിന്നീട് ന്യൂയോർക്ക് സിറ്റിയിലേക്ക് താമസം മാറ്റി, അവിടെ 1967 ൽ കൊളംബിയ യൂണിവേഴ്സിറ്റിയിലെ ഫിലോസഫിയിൽ പിഎച്ച്ഡി പ്രോഗ്രാമിൽ പ്രവേശിച്ചു.
അവിടെ തത്ത്വചിന്തകനും കലാ നിരൂപകനുമായ ആർതർ ഡാന്റോയ്‌ക്കൊപ്പം പഠിച്ചു.
അറ്റ്‌കിൻസൺ പിന്നീട് തത്ത്വചിന്തകനായ ചാൾസ് പാർസൺസിനൊപ്പം ഫ്രെജിന്റെ കൃതികൾ പഠിക്കാൻ തുടങ്ങി.
പ്രാറ്റ് ഇൻസ്റ്റിറ്റ്യൂട്ട്, കേസ് വെസ്റ്റേൺ യൂണിവേഴ്സിറ്റി, ടഫ്റ്റ്സ് യൂണിവേഴ്സിറ്റി എന്നിവ ഉൾപ്പെടെ നിരവധി കോളേജുകളിലും സർവകലാശാലകളിലും അവർ പഠിപ്പിച്ചു.
ഒരു ബിരുദധാരിയെന്ന നിലയിൽ, അറ്റ്കിൻസൺ സിമോൺ ഡി ബ്യൂവെയറിന്റെ ദ് സെക്കൻഡ് സെക്സ് വായിക്കുകയും ഡി ബ്യൂവെയറുമായി കത്തിടപാടുകൾ നടത്തുകയും അദ്ദേഹം ബെറ്റി ഫ്രീഡനുമായി ബന്ധപ്പെടാൻ നിർദ്ദേശിക്കുകയും ചെയ്തു.
അറ്റ്കിൻസൺ പിന്നീട് തത്ത്വചിന്തകനായ ചാൾസ് പാർസൺസിനൊപ്പം ഗോട്‌ലോബ് ഫ്രെജിന്റെ കൃതികൾ പഠിക്കാൻ പോയി.
പ്രാറ്റ് ഇൻസ്റ്റിറ്റ്യൂട്ട്, കേസ് വെസ്റ്റേൺ റിസർവ് യൂണിവേഴ്സിറ്റി, ടഫ്റ്റ്സ് യൂണിവേഴ്സിറ്റി എന്നിവയുൾപ്പെടെ നിരവധി കോളേജുകളിലും സർവ്വകലാശാലകളിലും അവർ വർഷങ്ങളായി പഠിപ്പിച്ചു.
ഫ്രീഡൻ സഹസ്ഥാപിക്കുകയും ദേശീയ ബോർഡിൽ സേവനമനുഷ്ഠിക്കുകയും 1967-ൽ ന്യൂയോർക്ക് ചാപ്റ്റർ പ്രസിഡന്റാകുകയും ചെയ്തിരുന്ന നാഷണൽ ഓർഗനൈസേഷൻ ഫോർ വിമൻ എന്ന സംഘടനയുടെ ആദ്യകാല അംഗമായി അറ്റ്കിൻസൺ മാറി.
ആൻഡി വാർഹോൾ വെടിവയ്പ്പിന്റെ പശ്ചാത്തലത്തിൽ വലേരി സോളനാസിനെയും അവരുടെ SCUM മാനിഫെസ്റ്റോയെയും പ്രതിരോധിക്കാനും പ്രോത്സാഹിപ്പിക്കാനുമുള്ള അവരുടെ ശ്രമങ്ങളെച്ചൊല്ലി ദേശീയ നേതൃത്വവുമായുള്ള തർക്കം ഉൾപ്പെടെ, സംഘടനയ്‌ക്കൊപ്പമുള്ള അവരുടെ സമയം പ്രക്ഷുബ്ധമായിരുന്നു.
അവലംബം പുറംകണ്ണികൾ Ti-Grace Atkinson speaks to the Feminist Art program at the California State University at Fresno .
Retrieved April 23, 2007 രചനകൾ ടി-ഗ്രേസ് അറ്റ്കിൻസൺ ലൈബ്രറികളിൽ ( വേൾഡ്കാറ്റ് കാറ്റലോഗ്) Papers of Ti-Grace Atkinson, 1938-2013.
ടാൾ എണ്ണ ഇംഗ്ലീഷ് വിലാസം https://ml.wikipedia.org/wiki/Tall_Oil
ക്രാഫ്റ്റ് പേപ്പർ നിർമ്മാണത്തിലെ ഒരു ഉപോത്പ്പന്നം.
തെളിഞ്ഞ മഞ്ഞ നിറത്തിലുള്ള ഈ എണ്ണയിൽ 45 ശ.
ഒളിയിക് ലിനോളിയിക് തുടങ്ങിയ കൊഴുപ്പമ്ലങ്ങളും 42-48 ശ.
റോസിൻ അമ്ലങ്ങളും 6-9 ശ.
മറ്റ് സ്റ്റിറോളുകളുമാണ് അടങ്ങിയിട്ടുള്ളത്.
കൂടാതെ ഉയർന്ന തന്മാത്രാഭാരമുള്ള ആൽക്കഹോളുകളും മറ്റ് പദാർഥങ്ങളും അടങ്ങിയിട്ടുണ്ട്.
ക്രാഫ്റ്റ് പേപ്പർ നിർമ്മാണത്തിനുശേഷമുള്ള ദ്രാവകത്തിന്റെ പാട വടിച്ചെടുത്ത് അമ്ലീകരിച്ചാണ് ടാൾ എണ്ണയുണ്ടാക്കുന്നത്.
ഉച്ചനിർവാതത്തിൽ അംശിക സ്വേദനം ചെയ്ത് ശുദ്ധീകരിക്കാം.
ചില കാർബണിക അമ്ലങ്ങളുടെ ഏറ്റവും വിലകുറഞ്ഞ സ്രോതസ്സെന്ന നിലയിലാണ് ടാൾ എണ്ണ വ്യാവസായിക പ്രാധാന്യം നേടിയിരിക്കുന്നത്.
ടാൾ എണ്ണ ഏറ്റവുമധികം ഉപയോഗിക്കുന്നത് ആൽക്കിഡ് റെസിനുകളുടെ നിർമ്മാണത്തിനാണ്.
സംശ്ലേഷിത റെസിനുകൾ, പെയിന്റ്, പശ, മുറിവെണ്ണ, അണുനാശിനി, സോപ്പ്, ജലരോധക പദാർഥങ്ങൾ എന്നിവ നിർമ്മിക്കുന്നതിനും ദ്രാവകങ്ങൾ കുഴമ്പാക്കുന്ന(emulsify)തിനും ടാൾ എണ്ണ ഉപയോഗിക്കുന്നു.
പുരസ്കാരങ്ങൾ അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടാൾ എണ്ണ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടാർബല അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Tarbela_Dam
ടാർബല അണക്കെട്ട് പാകിസ്താന്റെ തലസ്ഥാനമായ ഇസ്ലാമബാദിൽ നിന്നും 50 കിലോമീറ്റർ വടക്കു-പടിഞ്ഞാറായി ഖൈബർ പഖ്തുൻഖ്വ ജില്ലയിലെ ഇൻഡസ് നദിയിൽ സ്ഥിതിചെയ്യുന്ന ഒരു അണക്കെട്ടാണ്.
1974-ൽ നിർമ്മാണം പൂർത്തിയായ 485 അടിയുള്ള ഈ അണക്കെട്ടിന്റെ ഉദ്ദേശം വെള്ളപ്പൊക്കം തടയൽ , ജലസേചനം , വൈദ്യൂതി ഉത്പ്പാദനം എന്നിവയാണ്.
മണ്ണും പാറക്കല്ലുകളും ഉപയോഗിച്ചാണ് അണക്കെട്ടിന്റെ പ്രധാന ഭിത്തികൾ നിർമ്മിച്ചിരിക്കുന്നത്.
വൈദ്യൂതോൽപ്പാദന യൂണിറ്റിൽ 14 ജനറേറ്ററുകൾ സ്ഥാപിച്ചിരിക്കുന്നു.
3478 മെഗാവാട്ട് വൈദ്യൂതി ഇവ ഉത്പ്പാദിപ്പിക്കും.
1968 മേയിലാണ് ടാർബല അണക്കെട്ടിന്റെ നിർമ്മാണം ആരംഭിച്ചത്.
623 ദശലക്ഷം അമേരിക്കൻ ഡോളർ (ഏകദേശം 2800 കോടിയോളം രൂപ) ചെലവു വന്നു.
ഇറ്റലി , സ്വിസർലണ്ട് , ഫ്രാൻസ് , ജർമ്മനി എന്നീ രാജ്യങ്ങളിലെ കരാറുകാരാണ് അണക്കെട്ടിന്റെ നിർമ്മാണം ഏറ്റെടുത്ത് നിർവ്വഹിച്ചത്.
മൂന്നു ഘട്ടങ്ങളിലായിരുന്നു നിർമ്മാണം.
ലോക ബാങ്ക് ആണ് സാമ്പത്തികസഹായം അനുവദിച്ചിരുന്നത്.
ഹിമാലയത്തിൽ നിന്നുള്ള അവശിഷ്ടങ്ങൾ അടിയുമെന്നതിനാൽ 50 വർഷമേ കാലാവധിയുള്ളൂവെന്ന് നിർമ്മാണകാലത്ത് വിദഗ്ദ്ധർ അഭിപ്രായപ്പെട്ടിരുന്നു.
1976-ൽ പ്രവർത്തനം ആരംഭിച്ച അണക്കെട്ട് 2030  ആകുമ്പേഴേയ്ക്കും ഉപയോഗ ശൂന്യമാകുമെന്നവർ വിലയിരുത്തുന്നു.
എന്നാൽ അവശിഷ്ടങ്ങൾ പ്രതീക്ഷിച്ചതിലും കുറവായിരുന്നതിനാൽ അണക്കെട്ടിന്റെ കാലാവധി 85 വർഷമായി ഇപ്പോൾ കണക്കാക്കപ്പെടുന്നു.
അവലംബം പുറത്തേയ്ക്കുള്ള കണ്ണികൾ Tarbela Dam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
A trip to Tarbela Dam by Shaikh Muhammad Ali
ടാർസൻ ഇംഗ്ലീഷ് വിലാസം https://ml.wikipedia.org/wiki/Tarzan
അമേരിക്കൻ നോവലിസ്റ്റായ എഡ്ഗാർ റൈസ് ബറോസിന്റെ രചനകളിലൂടെ പ്രശസ്തിയിലേക്കുയർന്ന സാഹസിക കഥാപാത്രമാണ് ടാർസൻ .
1912-ൽ ഒരു മാസികയിൽ പ്രസിദ്ധീകരിച്ച കഥയിലൂടെ കടന്നുവന്ന ഈ കഥാപാത്രം പിൽക്കാലത്ത് നോവലുകളിലും, ചലച്ചിത്രങ്ങളിലും കോമിക്കുകളിലും ചിരപ്രതിഷ്ഠനേടി.
ടാർസൻ ഒഫ് ദി എയ്പ്സ് (1914) എന്ന പേരിലാണ് ആദ്യ നോവൽ പ്രസിദ്ധീകരിക്കപ്പെട്ടത്.
ഗ്രേസ്റ്റോക്ക് ദമ്പതികളുടെ മകനായി കാട്ടിൽ പിറന്ന ടാർസനെ മാതാപിതാക്കളുടെ മരണത്തെ തുടർന്ന് കുരങ്ങന്മാരാണ് എടുത്തു വളർത്തുന്നത്.
വെളുത്തതൊലി എന്നർഥമുള്ള ടാർസൻ എന്ന പേരാണ് കുരങ്ങുകൾ ഈ കുഞ്ഞിന് നൽകിയത്.
കുരങ്ങുകളുടെ ഭാഷ പഠിച്ച് അവയ്ക്കിടയിൽ വളരുന്ന ടാർസൻ പിൽക്കാലത്ത് സ്വന്തം പിതാവിന്റെ പുസ്തകങ്ങൾ കണ്ടെത്തുകയും വായിക്കാൻ പഠിക്കുകയും ചെയ്യുന്നു.
ഇതോടെ താൻ സാധാരണ കുരങ്ങനല്ലെന്നു ടാർസൻ സ്വയം മനസ്സിലാക്കുന്നു.
തുടർന്ന് മനുഷ്യരുമായി ഇടപഴകുന്നതോടെയാണ് ടാർസൻ കഥ പുരോഗമിക്കുന്നത്.
നായകാവതരണം
വിക്ടോറിയൻ കാലഘട്ടത്തിലെ തികച്ചും മാന്യനായ ഒരു നായകന്റെ രൂപത്തിലാണ് ടാർസനെ കഥാകൃത്ത് അവതരിപ്പിച്ചിരിക്കുന്നത്.
സംഭവബഹുലമായ ടാർസൻ കഥയിൽ ക്രൂരന്മാരായ വില്ലന്മാരും സുന്ദരിമാരും, കാടന്മാരും വന്യമൃഗങ്ങളുമൊക്കെ കടന്നുവരുന്നു.
അനുവാചകരെ ഉദ്വേഗഭരിതരാക്കുന്ന രീതിയിലാണ് ടാർസൻ കഥ അവതരിപ്പിച്ചിരിക്കുന്നത്.
രണ്ടു ഡസനിലേറെ നോവലുകൾ ടാർസൻ കഥകളുമായി പുറത്തുവന്നു.
1918-ൽ ടാർസൻ ഒഫ് ദി എയ്പ്സ് ഒരു നിശ്ശബ്ദ ചലച്ചിത്രമായി പുറത്തുവന്നു.
എൽമോ ലിങ്കൺ എന്ന നടനാണ് ടാർസനായി രംഗത്തുവന്നത്.
തുടർന്ന് ഫ്രാങ്ക്മെറിൻ, ജെയിംസ് പിയേഴ്സ്, ബസ്റ്റർ ക്രാബ്, ബ്രൂസ് ബെന്നറ്റ് ഗ്ലെൻമോറിസ് എന്നിവരെല്ലാം ടാർസനായി അഭിനയിച്ചുവെങ്കിലും ജോണി വീസ്മുള്ളറാണ് ഈ റോളിൽ ഏറ്റവും പ്രശസ്തനായത്.
ടാർസൻ കോമിക്കുകൾ
ടാർസൻ നായകനായുള്ള കോമിക്കുകൾ 1929-ലാണ് പത്രങ്ങളിൽ പ്രസിദ്ധീകരിക്കുവാനാരംഭിച്ചത്.
ഹാൾ ഫോസ്റ്റർ വരച്ച ചിത്രങ്ങളിലൂടെ ടാർസൻ വീണ്ടും ജനശ്രദ്ധ ആകർഷിച്ചു.